Along Cham

Muhammad Nizamuddin Ahmad atau Along Cham (lahir 19 Januari 1983) merupakan seorang pelawak, pelakon, penyanyi, pengacara dan penyampai radio Malaysia. Beliau memulakan kerjayanya menerusi penglibatan dalam program realiti Raja Lawak musim kedua bersama Azrul. Pada 1 Mac 2012, Along dilantik sebagai duta Modenas sempena pelancaran model motosikal Modenas Ace yang baru.Pelancaran motosikal terbaru Modenas Ace 115 dan duta terbaru Metrowealth Pictures (2 Mac 2012). Dicapai pada 2 Mac 2012.

Kehidupan peribadi dan awal
Along Cham dilahirkan pada 19 Januari 1983 di Johor Bahru, Johor sebagai Mohamed Nizamuddin bin Ahmad dan merupakan anak sulung daripada tiga beradik. Along sebelum ini pernah berkhidmat sebagai DJ di Perbadanan Johor di Johor Bahru sebelum menceburi bidang seni. Beliau juga merupakan bekas juruteknik elektrik Syarikat Swasta di Johor Bahru dan berpendidikan Sijil Pelajaran Malaysia (SPM). Beliau berkahwin dengan bekas bintang Akademi Fantasia musim keempat, Zila Seeron pada 2010 dan dikurniakan seorang anak lelaki, Ahmad Daniel Muhammad Nizamudin.Along Cham tidak lagi dendam bekas isteri, hantar anak ke madrasah mStar Online (2 Mac 2019). Dicapai pada 1 Mac 2019). Pasangan ini bercerai pada 2016.Raha Nurfatimah Mawar Mohamad (31 Julai 2016). Along Cham beri penjelasan krisis rumah tangga Berita Harian. Dicapai pada 18 Januari 2017.

Kerjaya
Along Cham pertama kali mendapat perhatian umum menerusi penyertaannya dalam rancangan realiti TV, Raja Lawak Astro musim kedua bersama kumpulan Cham yang dianggotai oleh teman karibnya, Azrul Zaidi. Cham merupakan naib juara sementara Nabil Ahmad merupakan juaranya. Along menggunakan nama "Cham" selepas pasca-Raja Lawak dan enggan menggunakan nama "Raja Lawak" untuk kerjaya komedinya. Sebelum menyertai Raja Lawak, Along pernah menyertai Malaysian Idol musim pertama sebagai salah seorang peserta Top 100.

Kerjaya filem beliau hadir pada 2009 menerusi filem Sifu & Tongga lakonan Saiful Apek dan rakan seperjuangannya di Raja Lawak musim kedua, Nabil Ahmad arahan Prof. Madya Dato' A. Razak Mohaideen. Beliau mengikat kontrak bersama Metrowealth Pictures dan seterusnya muncul bersama filem aksi komedi pecah panggung Adnan Sempit bersama Shaheizy Sam, Intan Ladyana dan Yana Samsudin, yang mana beliau memegang watak sebagai Bobby, beliau membawakan semula peranan itu dalam tiga filem seterusnya, Adnan Sempit 2 (2012), Adnan Sempit 3 (2013) dan Adnan Sempit Sawadikap (2014). Beliau turut memegang watak sama dalam spinoff filem Adnan Sempit, Wawa Semput (2013).

Filem lain yang dibintanginya ialah Suatu Malam Kubur Berasap (2011), Taikun (2012) serta Jidin Sengal (2012) yang menggandingkannya bersama Angah Raja Lawak.

Filemografi

Filem
 Tahun  Tajuk Watak Catatan2009 Sifu & Tongga  Pengawai Polis 2 Filem pertama  My Spy Goon 2 2010 Adnan Sempit Bobby2011 Alamak... Toyol! Kudin Suatu Malam Kubur Berasap  Bun2012 Adnan Sempit 2  Bobby Jidin Sengal  Jidin Taikun Kun Adik Manja Returns Ketua Incharge Pelakon undangan 2013 Wawa Semput  Bobby Bro, Nampak Motor Gua?  Epol Adnan Sempit 3 Bobby Lagenda Budak Hostel Kodan Hello 2014 Adnan Sempit Sawadikap  Bobby 2019 Tiada Tajuk Kuswadi 2022 Hantu Kuat Ketawa Nizam Kedai Antik Wak Jambi Seratus Geng Hafiz #3 Penampilan khas  2024 Yie Prehhh... 2025 Misteri Hutan Tok Kepak Manap 

Drama
 Tahun Tajuk Watak Saluran TV Catanan 2009 Ten Ten Ten Pelbagai watak Astro Warna Drama pertama 2018 Suamiku Mat Piun Poji TV3

Telefilem
 Tahun Tajuk Watak Saluran TV 2009  Aku Budak Minang TV2 2010 Jiwa Kacau Kuswadi Astro Prima Pontianak Kampung BatuLeman / ZombiAstro Ria 2011 Pontianak Beraya Di Kampung Batu Pak Nil Ibu Kirim SalamAstro Prima  2014 Rock Sangkut  Kuswadi 2021 Tanah Kubur: Peneman Saka Astro Citra 2022 Tuah Sawa Nabil TV Okey

Televisyen
 Tahun  Tajuk  Peranan  Saluran TV Catatan2009 Spontan (Musim 1) Tetamu undangan  Astro Warna Road Tour ABPBH Pengacara  TV3 2009-2010 Redah Kasi Pecah Dirinya sendiri Astro Warna2014 Kuali Terbalik Astro Warna #havocwarna Pengacara2015 Tabung Gelak Warna   Pengacara Betul ke Bohong? (Musim 6) Artis JemputanEpisod 3 Betul ke Bohong Sayang? (Musim 8) Kumpulan Pasangan Sembang Pacak (Musim 1) Pengacara

Peserta
 Tahun Tajuk Kumpulan 2008 Raja Lawak Musim 2 Cham 2009–2010 Redah Kasi Pecah Dirinya sendiri2013 Super Spontan 2013 Ketam Konfius Maharaja Lawak Mega 2013 Tulang 2014 Maharaja Lawak Mega 2014 Jalor 2015 Super Spontan All Stars Silat Dongibab 2016 Maharaja Lawak Mega 2016 Cham

Radiografi

Radio
 Tahun Tajuk Stesen 2017–2018 Rancangan Best Pagi Best FM

Rujukan

Pautan luar


Kategori:Kelahiran 1983
Kategori:Orang dari Johor
Kategori:Orang hidup
Kategori:Pelawak Malaysia
Kategori:Pelakon lelaki Malaysia
Kategori:Pelakon lelaki Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Orang Malaysia berketurunan Melayu
Kategori:Muslim Malaysia
Kategori:Peserta Malaysian Idol
Kategori:Peserta Raja Lawak
Kategori:Penyampai radio Malaysia